Kinnekulle

Kinnekulle er et fjell og fjellområde ved Vänerns sørøstlige strand, i Götene kommune i Sverige. 

Kinnekulle er et såkalt platåfjell, ca. 306 moh. på det høyeste. Allerede tidlig i middelalderen fantes det steinindustri i området, og fremdeles er det noen steinhoggerier igjen. Kinnekulle er oppbygd av bergarter som er avleiret fra kambrium til silur. Nederst, på det prekambriske grunnfjellets peneplan  ligger sandstein, og deretter følger alunskifer, kalkstein, leirskifer og diabas. 

Kinnekulle er et populært turistmål, ikke minst drar mange dit for å se stedene som Jan Guillou har skrevet om i romanene om Arn.

Eksterne lenker
 Kinnekulles turistportal
 Götene kommunes nettsider

Fjell i Sverige
Fjell under 1000 meter
Västra Götalands läns geografi